প্রকৃতির মমতায় শুয়ে থাকা সিলেট স্টেডিয়ামটিতে প্রবেশ করার মুখেই মন ভরে যেতে পারে প্রশান্তিতে। মূল ফটকে ঢোকার মুখেই হাতে ডান দিকে থাকা চা-বাগান দৃষ্টি ও মন দুটোকেই যেমন দিতে পারে শান্তি, তেমনি ফটকে ঢোকার পরও প্রাকৃতিক সৌন্দর্য তৃপ্তি দিতে পারে যে কাউকেই। সেই রূপ আরও বাড়িয়ে তুলতে স্টেডিয়ামের মূল ভবনের সামনের অংশটিকে আগামী এক বছরের মধ্যে চা-বাগানে ঢেকে ফেলা হচ্ছে। সঙ্গে কৃত্রিমভাবে তৈরি করা হচ্ছে ২টি ঝরণা।